U GonziPN fejn inpoġġuh la jrid jogħġob lil kulħadd? Aħna tal-Mazzun għandna proposta serja. Jekk fl-aħħar jiem anke int, għażiż qarrej tagħna, bqajt konfuż u mbellaħ b'dak li qalu l-esponenti ewlenin tal-Partit Nazzjonalista li l-partit tagħhom huwa liberali, konservattiv u radikali fl-istess nifs (u jrid ikollok nifs vera twil biex tipprova tifhem din!), tista' tipparteċipa f'dan il-kwiżż jew test sempliċi li sibna online, li jismu Political Compass . Billi twieġeb mistoqsijiet sempliċi t-test jurik fuq liema naħa ta' l-ispectrum politiku huma l-fehmiet politiċi tiegħek. Min hu ftit mgħaġġel jista' jieħu dat-test li huwa iqsar u jtik riżultat iktar malajr. Nittamaw li Tonio Borg jagħmel imqar dat-test u jservih ta' ġid! Sfortunatament f'dan it-test ma sibna l-ebda ideoloġija msejħa GonziPN li tiġbor fiha kemm il-liberali u kemm il-konservattivi. Jew waħda jew l-oħra, għax ħaġa bħal din mhix possibli, tipprova kemm tipprova flimkien!
Liberali? Konservattiv? Ma tafx? Test sempliċi li jikxef x'int!